Torkel Brekke

Torkel Brekke (født 7. mai 1970) er en norsk forsker  med religion og politikk som spesialfelt, Brekke er professor ved Oslomet – storbyuniversitetet.

Bakgrunn og virke 
Han avla en doktorgrad ved University of Oxford i 1999. Han har publisert en rekke arbeider om Sør-Asias kultur, politikk og religion. Brekke er spesialist på krigens etikk i verdensreligionene. Han har også fordypet seg i fenomenet religiøs fundamentalisme. Brekke knytter framveksten av fundamentalisme til tiden etter 1850, og ser fundamentalisme som en motreaksjon på modernismen og nasjonalismen.

Brekke fikk i 2005 pris for mest lovende forskere under 40 år ved Det humanistiske fakultet ved Universitetet i Oslo. Han var professor i religionshistorie og Sør-Asia områdestudier ved Institutt for kulturstudier og orientalske språk ved Universitetet i Oslo i 2007. Brekke har sittet i det svenske Vetenskapsrådet og har vært gjesteforsker ved Universitetet i Oxford ved flere anledninger. I 2013–2014 var han Senior Lecturer ved Det teologiske fakultet ved Universitetet i Oxford og Pembroke College. Fra mai 2016 er Torkel Brekke forsker I ved Institutt for fredsforskning (PRIO). Han har også et engasjement i forskningssenteret C-REX (senter for ekstremismeforskning), der han er temaleder for området ideologi, aktivisme og organisasjon.

Ved siden av sitt arbeid som forsker har Brekke hatt en bistilling ved den liberale tankesmien Civita. Han har markert seg i offentlig debatt om blant annet innvandring og pluralisme, samt forskningspolitikk. Han var leder for utvalget for nasjonale retningslinjer for åpen tilgang til forskningsresultater, som leverte sin innstilling til Kunnskapsdepartementet 1. juni 2016. Brekke er medlem av Oslo Høyre og var kandidat til stortingsvalgene i 2013 og 2017. Per 2021 er Brekke professor ved Oslomet – storbyuniversitetet.

Bibliografi 
  A social scientific study of the early Buddhist Sangha and its relationship to the Laity : based on the Vinaya- and Sutta Pitakas
  The politics of religious identity in South Asia in the late nineteenth century
  Religion og vold
  Buddhas fortellinger / utvalg og innledning ved Torkel Brekke ; oversatt av Kåre A. Lie ... [et al.]  Gud i norsk politikk : religion og politisk makt  Buddha – prins og tigger : en biografi  Religious motivation and the origins of Buddhism : a social-psychological exploration of the origins of a world religion  Makers of Modern Indian Religion in the Late Nineteenth Century  Kains barn : religion og vold fra Det gamle testamente til 11. september. Også oversatt som Kaina bērni : religija un varmācība no Vecās Derības līdz 11. septembrim  Globale visjoner, lokale aksjoner  The Ethics of war in Asian civilizations : a comparative perspective / edited by Torkel Brekke  Finnes det religion i India?  Hva er fundamentalisme  Fundamentalism. Prophecy and Protests in the Age of Globalisation. Cambridge University Press
  Hva er buddhisme i  Universitetsforlaget serie Hva er  Faithonomics: Religion and the Free Market'' Hurst Publishers, 2016

Referanser

Eksterne lenker  

 Hjemmeside PRIO
 Hjemmeside Civita

Norske religionshistorikere
Professorer ved Universitetet i Oslo
Norske professorer i religionshistorie
Personer tilknyttet bokserien Verdens hellige skrifter
 Norske fredsforskere